cyanic-selkie/wikianc huggingface dataset:
Կոմպտոն Մակքենզի
Արտաքին հղումներ
Կատեգորիա:Շոտլանդացի գրողներ Կատեգորիա:20-րդ դարի բրիտանացի գրողներ Կատեգորիա:Հետախույզներ Կատեգորիա:Շոտլանդացի դերասաններ Կատեգորիա:Կինո Կատեգորիա:Շոտլանդիայի քաղաքականություն Կատեգորիա:Անգլերեն գրականություն Կատեգորիա:Անգլիացի վիպասաններ Կատեգորիա:Ինքնակենսագրություններ Կատեգորիա:Օքսֆորդի համալսարանի շրջանավարտներ Կատեգորիա:Ինքնակենսագիրներ Կատեգորիա:Անգլիայի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:Գիտաֆանտաստիկ գրողներ Կատեգորիա:Շոտլանդիայի քաղաքական գործիչներ Կատեգորիա:20-րդ դարի տղամարդ գրողներ Կատեգորիա:Բնօրինակում անաղբյուր հոդվածներ
Սուլակ (գետ)
Սուլակ, գետ Հյուսիսային Կովկասում, Ռուսաստանի Դաշնության Դաղստանի Հանրապետությունում։ Երկարությունը 144 կմ է, ավազանը՝ 15200 կմ2։ Կազմավորվում է Ավարյան Կոյսու և Անդյան Կոյսու գետերի միախառնումից, առաջացնելով դելտա, թափվում է Կասպից ծովը։ Սնումը խառն է, առավելապես ձնային։ Ջրի միշին ծախսը վերին հոսանքում 176 մ3\վրկ է։ Ջրերն օգտագործվում են ոռոգման և խմելու համար։ Կառուցված են հէկեր։
Կատեգորիա:Հյուսիսային Կովկասի գետեր
Ալիքյան (ազգանուն)
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Զոլի Ադոկ
Մանկություն
Զոլի Ադոկը ծնվել է 1976 թվականի մարտի 22-ին Հունգարիայի Սեգեդ քաղաքում։ Նա իր ընտանիքի երկրորդ երեխան է, ունի 1 քույր։
Կարիերա
Զոլիի կարիերան սկսվել է 2000 թվականին, երբ ավարտում է իր ուսումը պարի և երաժշտության ընկերությունում և մեկնում շրջագայությունների` որպես պարող և երգիչ։
2008 թվականին Զոլին թողարկում է իր առաջին՝ Tánclépés դեբյուտային ալբոմը։ Հաջորդ տարի Զոլին հանդես է գալիս որպես դերասան՝ Álom.net ֆիլմում։ Նա նաև կատարում է այդ ֆիլմի սաունդթրեքը։
2009 թվականի փետրվարի 23-ին Dance with Me երգով ընտրվում է Հունգարիայի ներկայացուցիչ Եվրատեսիլ 2009 երգի մրցույթում։ Նա մրցույթի կիսաեզրափակիչ փուլում զբաղեցնում է 15-րդ հորիզոնականը, ինչը թույլ չի տալիս, որ նա անցնի եզրափակիչ փուլ։
Արտաքին հղումներ
Կատեգորիա:Հունգարացի երգիչներ Կատեգորիա:Եվրատեսիլ 2009 երգի մրցույթ Կատեգորիա:1976 ծնունդներ Կատեգորիա:Մարտի 22 ծնունդներ Կատեգորիա:Հունգարացի դերասաններ
Տասնութերորդ արքայատոհմ
Եգիպտոսի տասնութերորդ արքայատոհմ (Eighteenth Dynasty of Egypt, գրվում է նաև Արքայատոհմ XVIII, այլընտրանքային ձևով՝ 18-րդ արքայատոհմ կամ Արքայատոհմ 18), Եգիպտոսի նոր թագավորության առաջին արքայատոհմ, որի ժամանակաշրջանում Հին Եգիպտոսը հասել է իր հզորության գագաթնակետին։ Տասնութերորդ արքայատոհմն ընդգրկել է մ․թ․ա․ 1550/1549 - 1292 թվականները։ Հայտնի է նաև որպես Թութմոսների արքայատոհմ՝ ի պատիվ Թութմոս անունով չորս փարավոնների։
Եգիպտոսի ամենահայտնի փարավոններից մի քանիսը պատկանել են տասնութերորդ արքայատոհմին, այդ թվում՝ Թութանհամոնը, որի դամբարանը 1922 թվականին հայտնաբերել է Հովարդ Քարթերը։ Այս արքայատոհմի ներկայացուցիչ այլ փարավոններից են՝ ամենաերկար իշխած կին-փարավոն Հատշեպսուտը (մ․թ․ա․ մոտավորապես 1479 –1458 թվականներ) և «հերետիկոս փարավոն» Էխնաթոնը (մ․թ․ա․ մոտավորապես 1353–1336 թվականներ) իր մեծ թագուհի Նեֆերտիտիի հետ։ Եգիպտական մյուս արքայատոհմերի մեջ տասնութերորդ արքայատոհմը եզակի է նրանով, որ ունեցել է երկու կին-փարավոն՝ Հատշեպսուտը, որը համարվում է Հին Եգիպտոսի ամենանորարար կառավարիչներից մեկը, և Նեֆերնեֆրուատոնը, որը սովորաբար նույնացվում է Նեֆերտիտիի հետ ։
Վաղ շրջանի XVIII արքայատոհմ
XVIII արքայատոհմը հիմնադրվել է Ահմոս I-ի կողմից, որը 17-րդ արքայատոհմի վերջին փարավոն Կամոսի եղբայրն էր կամ որդին։ Ահմոսն է ավարտել հիքսոսյան տիրակալներին վռնդելու արշավը։ Նրա գահակալությունը համարվում է Եգիպտոսի Երկրորդ միջանկյալ ժամանակաշրջանի ավարտը և Նոր թագավորության սկիզբը։ Ահմոսի կինը՝ թագուհի Ահմոս-Նեֆերտարին համարվել է «անշուշտ, Եգիպտոսի պատմության ամենահարգված կինը և 18-րդ արքայատոհմի նախատատը» ։ Մահից հետո սրբադասվել է։ Ահմոսին հաջորդել է իր որդի Ամենհոտեպ I-ը, որի գահակալությունը համեմատաբար իրադարձություններով հարուստ չի եղել ։
Ամենհոտեպ I-ը հավանաբար արու ժառանգ չի թողել և հաջորդ փարավոն Թութմոս I-ն արքայական ընտանիքի հետ կապ է ունեցել միայն ամուսնության շնորհիվ։ Նրա գահակալության տարիներին եգիպտական կայսրության սահմանները հասել են իրենց ամենալայն ծավալին՝ հյուսիսում տարածվելով դեպի Եփրատի աջ ափին գտնվող Կարքեմիշ քաղաք, իսկ հարավում՝ մինչև Նեղոսի չորրորդ սահանքի Կուրգուս քաղաքը։ Թութմոս I-ին հաջորդել է Թութմո II-ն իր թագուհու՝ Հատշեպսուտի հետ, որը Թութմոս I-ի դուստրն էր։ Ամուսնու մահից և մանկահասակ խորթ որդու (որը հետագայում պիտի դառնար Թութմոս III փարավոնը) ռեգենտությունից հետո Հատշեպսուտը դարձել է փարավոն ու կառավարել քսան տարի։
Թութմոս III-ը, որը հայտնի է դարձել որպես երբևէ եղած ամենամեծ ռազմական փարավոն, գահ բարձրանալուց հետո նույնպես երկար է կառավարել։ Մեծ տարիքում նա ևս մեկ համառեգենտություն է ունեցել, այս անգամ իր որդու՝ Ամենհոտեպ II-ի համար։ Ամենհոտեպ II-ին հաջորդել է Թութմոս IV-ը, որին էլ հաջորդել է վերջինիս որդի Ամենհոտեպ III-ը, որի թագավորությունը դիտվում է որպես այս արքայատոհմի գագաթնակետ։
Ամենհոտեպ III-ի գահակալությունը աննախադեպ բարգավաճման, գեղարվեստական շքեղության և միջազգային հզորության ժամանակաշրջան էր, ինչպես վկայում են Սիրիայից մինչև Նուբիա հայտնաբերված ավելի քան 250 արձաններն ու 200 խոշոր քարե ։ Ամենհոտեպ III-ը նախաձեռնել է խոշորածավալ շինարարական նախագծեր, որոնց չափը կարելի է միայն համեմատել տասնիններորդ արքայատոհմի ավելի երկար գահակալած փարավոն Ռամզես II-ի աշխատանքների հետ ։ Ամենհոտեպ III-ի կինը մեծ թագուհի Տիյան էր, որի համար նա արհեստական լճակ է կառուցել, ինչպես նկարագրված է տասնմեկ սկարաբներում։
Էխնաթոն, Ամառնայի ժամանակաշրջան և Թութանհամոն
Ամենհոտեպ III-ը հնարավոր է մինչև տասներկու տարի գահակալած լինի իր որդի Ամենհոտեպ IV-ի հետ։ Այս ենթադրյալ համառեգենտության վերաբերյալ բազմակարծություն է տիրում․ որոշ փորձագետներ գտնում են, որ եղել է երկարաժամկետ, ոմանք՝ կարճաժամկետ ռեգենտություն, իսկ մի մասի կարծիքով համառեգենտություն ընդհանրապես չի եղել։
Իր գահակալության հինգերորդ տարում Ամենհոտեպ IV-ը փոխել է իր անունն Էխնաթոնի (ꜣḫ-n-jtn, «Աթոնին օգտակար») և մայրաքաղաքը տեղափոխել Ամառնա, որն անվանել է Ախեթաթեն։ Էխնաթոնի գահակալության ընթացքում Աթոնը (jtn, արևի սկավառակ) նախ դարձել է ամենանշանավոր աստվածությունը, ապա ի վերջո համարվել միակ աստվածը ։ Իսկական միաստվածության այս հարցը շարունակում է քննարկման առարկա լինել ակադեմիական համայնքում։ Ոմանք նշում են, որ Էխնաթոնն ստեղծել է միաստվածություն, մյուսները նշում են, որ նա պարզապես ճնշել է արևի գերիշխող պաշտամունքը մեկ այլ պաշտամունք հաստատելով, ու նա երբեք ամբողջությամբ չի անտեսել մի քանի այլ ավանդական աստվածություններ։
Հետագայում եգիպտացիներն այս « Ամառնայի ժամանակաշրջանը » համարել են դժբախտ մոլորություն։ Մահից հետո Էխնաթոնին հաջորդել են կարճատև գահակալությամբ երկու փարավոններ՝ Սմենխկարեն ու Նեֆերնեֆերուատոնը, որի մասին քիչ բան է հայտնի։ 1334 թվականին Էխնաթոնի որդի Թութանկաթենն է բարձրացել գահ։ Կարճ ժամանակ անց նա վերականգնել է եգիպտական բազմաստվածությունն ու ի պատիվ Ամոն աստծո փոխել իր անունը Թութանհամոնի ։ Նրա մեռելածին դուստրերը՝ 317a և 317b մումիաները, տասնութերորդ արքայատոհմի ժառանգաբանորեն վերջին սերունդն էին։
Էյե և Հորեմհեբ
Տասնութերորդ արքայատոհմի վերջին երկու ներկայացուցիչները՝ Էյեն ու Հորեմհեբը, փարավոններ են դարձել արքայական արքունիքի պաշտոնյաների շարքերից, թեև Էյեն հնարավոր է եղած լինի Էխնաթոնի մորեղբայրը՝ որպես Յույայի ու Տույայի ժառանգ։
Էյեն հավանաբար ամուսնացել է այրիացած մեծ թագուհի ու Թութանհամոնի խորթ քույր Անհեսենամոնի հետ իշխանություն ձեռք բերելու համար, սակայն կինը երկար չի ապրել։ Հետո Էյեն ամուսնացել է Նեֆերտիտիի ծծմայր Թեիի հետ։
Էյեի իշխանությունը կարճ է եղել։ Նրան հաջորդել է Հորեմհեբը, որը Թութանհամոնի գահակալության ընթացքում բանակի գեներալ է եղել, և որին փարավոնը հավանաբար որպես իրեն հաջորդող է նախատեսած եղել, եթե հանկարծ ինքը կենդանի զավակներ չունենա ։ Հորեմհեբն Էյեից գահը խլել է պետական հեղաշրջմամբ։ Չնայած Էյեի որդին կամ խորթ որդին՝ Նախտմինը, հայտարարվել էր իր հոր/խորթ հոր թագաժառանգ, նա մահացել է հենց Էյեի գահակալության ընթացքում, որով Հորեմհեբին հնարավորություն է տվել պահանջներ ներկայացնել գահին։
Հորեմհեբը նույնպես մահացել է առանց կենդանի ժառանգ թողնելու և իր վեզիր Պարամեսուին նշանակել է որպես իրեն հաջորդող։ Այս վեզիրը գահ է բարձրացել մ․թ․ա․ 1292 թվականին որպես Ռամզես I և հանդիսացել տասնիններորդ արքայատոհմի առաջին փարավոնը։
Աջ կողմում գտնվող այս քանդակը պատկերում է Էյե անունով մի մարդու, որը հասել է Ամոնի երկրորդ մարգարեի ու Մուտի քահանայապետի կրոնական բարձրագույն կոչումների։ Նրա կարիերան ծաղկում է ապրել Թութանհամոնի օրոք, որի ընթացքում էլ արձանն ստեղծվել է։ Արձանի վրա առկա Թութանհամոնին հաջորդած փարավոն Էյեի քարտուշով արհեստավորը փորձ է արել «թարմացնել» քանդակը ։
Հարաբերություններ Նուբիայի հետ
Թութմոս I-ի օրոք տասնութերորդ արքայատոհմի կայսրությունը նվաճել է ամբողջ ստորին Նուբիան ։ Մինչև Թութմոս III-ի կառավարումը եգիպտացիները վերահսկում էին Նուբիայից մինչև Նեղոս ընկած տարածքը, որն անվանում էին Քուշ և որը ղեկավարվում էր փոխարքայի կողմից։ 18-րդ արքայատոհմը ձեռք էր բերում նուբիական ոսկի, կենդանիների կաշի, փղոսկր, էբենոսափայտ, խոշոր եղջերավոր անասուններ և ձիեր, որոնք բոլորը բացառիկ որակի էին ։ Եգիպտացիները տաճարներ են կառուցել ամբողջ Նուբիայով մեկ, որոնցից ամենամեծն ու ամենակարևորը նվիրված էր Ամոնին ու գտնվում էր Նապատա քաղաքի Ջեբել Բարկալ լեռան վրա։ Ամոնի այս տաճարը հետագայում ընդարձակվել է եգիպտացի ու նուբիացի փարավոնների, մասնավորապես՝ Տահարքայի կողմից։
Հարաբերություններ Մերձավոր Արևելքի հետ
Հիքսոսների կառավարման ժամանակաշրջանի ավարտից հետո տասնութերորդ արքայատոհմն ընդգրկվել է էքսպանսիոնիզմի եռանդուն փուլի մեջ ու գրավել Մերձավոր Արևելքի հսկայական տարածքներ, հատկապես Թութմոս III փարավոնի օրոք, որը հպատակեցրել է հյուսիսային Քանանի «շասու» Բեդուիններին ու Ռետջենուի երկիրը՝ հասնելով մինչև Սիրիա ու Միտաննի մ․թ․ա․ մոտավորապես 1450 թվականին տեղի ունեցած իր բազմաթիվ ռազմական արշավանքների ընթացքում ։
Թվագրում
Ռադիոածխածնային թվագրման տվյալների համաձայն՝ տասնութերորդ արքայատոհմը կարող է ղեկավարումն սկսած լինել ընդունված մ․թ․ա․ 1550 թվականից մի քանի տարի առաջ։ Ռադիոածխածնային թվագրումը սկիզբ է համարում մ․թ․ա․ 1570–1544 թվականները, որի միջնակետը հանդիսանում է մ․թ․ա․ 1557 թվականը ։
18-րդ արքայատոհմի փարավոններ
Տասնութերորդ արքայատոհմի փարավոնները գահակալել են մոտավորապես 250 տարի (մ․թ․ա․ մոտավորապես 1550–1298 թվականներին)։ Ներքոբերյալ աղյուսակի անուններն ու տարեթվերը վերցված են Դոդսոն և Հիլթոնից ։ Փարավոններից շատերը հուղարկավորվել են Թեբեի Արքաների հովտում (գրվում է՝ KV)։ Ավելի շատ տեղեկություն կարելի է քաղել «Theban Mapping Project» կայքում ։ Եգիպտոսի նոր թագավորությունը հայտնի է եղել մի քանի դիվանագիտական ամուսնություններով․ օտարերկրյա թագավորների այս դուստրերը հաճախ հիշատակվել են սեպագիր արձանագրություններում ու ուրիշ ոչ մի տեղ։ Ամուսնություններն այս պետությունների միջև լավ հարաբերությունների հաստատման միջոց են եղել ։
Արտաքին հղումներ
Կատեգորիա:Հին Եգիպտոսի դինաստիաներ Կատեգորիա:Եգիպտոսի պատմություն Կատեգորիա:Փարավոններ Կատեգորիա:Մ.թ.ա. 16-րդ դարում հիմնադրված պետություններ և տարածքներ Կատեգորիա:Մ.թ.ա. 13-րդ դարում կազմալուծված պետություններ և տարածքներ Կատեգորիա:Հին աշխարհ
Մյոլնիր
Ըստ նորվեգական առասպելաբանության, Մյոլնիրը (կամ Մյոլներ) մուրճն է Թորի, նորվեգական աստված որը կապված է որոտի հետ։ Եզակի ձևավորված, Մյոլնիրը պատկերված է նորվեգական դիցաբանությունում որպես սարսափելի զենք, որը կարող է քանդել լեռները և խորհրդանշում է տիեզերքի պաշտպանությունը քաոսի ուժերի դեմ, հատկապես Հսկաները որոնք ամենամեծ թշնամիներն են աստվածների և ովքեր պարբերաբար սպանվում են Թորի կողմից նրա մուրճի օգնությամբ։ Թեև ընդհանուր առմամբ ճանաչվում և պատկերված է որպես մուրճ, Մյոլնիրը երբեմն նույնացվում է որպես կացին կամ մահակ ։ 13-րդ դարի Արձակ Եդայում, Սնոռի Ստուրլուսոնը առնչվում է որ Սվարտալֆար Սինդրին և Բրոքրը կազմել են Մյոլնիրը Լոքիի հրամանին տակ։
Գրականություն
Կատեգորիա:Դիցաբանական զենքեր Կատեգորիա:Մուրճեր Կատեգորիա:Գերմանական հեթանոսություն
Նովոգրիգորովկա (գյուղ, Վոլնովախսկի շրջան)
Նովոգրիգորովկա (Новогригорівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նովոգրիգորովկա գյուղում բնակվում էր 133 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր
Էպարսի
Էպարսի (Éparcy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը 02278։
Բնակչություն
2010 թվականի տվյալներով՝ համայնքի բնակչությունը կազմում է 44 մարդ։
Տնտեսություն
2010 թվականին համայնքի 32 աշխատունակ (15-64 տարեկան) բնակիչներից 21-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 65,6%, 1999 թվականին եղել է 84,0%)։ 21 տնտեսապես ակտիվ բնակիչներից աշխատում էին 18-ը (13 տղամարդ և 5 կին), գործազուրկ էին 3 մարդ (1 տղամարդ և 2 կին)։ 11 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 3-ը՝ թոշակառուներ, 2-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Էնա դեպարտամենտի կանտոններ
Դիդիկոնդ
Դիդիկոնդ, բլուր-հնավայր Արագածոտնի մարզում, Քասաղ գետի աջափնյակում, Օշական գյուղի արևելյան մասում (1121 մ) ։ Հրաբխային ծագում ունեցող բլուր է, որը տեղացիները կոչում են Դ ( = դիտակետ)։ Բլրի ստորոտում փռված են 2—1-ին հազարամյակների բնակավայրի մնացորդներ և դամբարանադաշտեր, իսկ գագաթին պահպանվել են ուշ ուրարտական ամրոցի տեղում կառուցված վաղ միջնադարյան մի փոքրիկ բնակավայրի հետքեր։ Այդ հին ամրոցը ունի քառակուսի հատակագիծ, գրավում է մոտ մեկ քառորդ հեկտարի տարածություն և պատված է եղել 2,65 մ հաստությամբ հզոր պարըսպով։ Ամրոցը վերանորոգման է ենթարկվել 4—5-րդ դդ. Ամատունիների կողմից։ Ամրոցի տեղում հետագայում գոյություն է ունեցել ավելի ընդարձակ տարածք գրավող սովորական բնակավայր։ Այստեղ պեղումներ են կատարվել 1971-ից սկսած հայտնաբերվել են խեցեղեն, 9 քանդակազարդ քարաբեկորներ և նյութական մշակույթի այլ մնացորդներ։ Արևմտահայերեն տառադարձությամբ Դիտիկոնդ ։
Ծանոթագրություններ
Կատեգորիա:Բլուրներ այբբենական կարգով Կատեգորիա:Հայաստանի բլուրներ Կատեգորիա:Արագածոտնի մարզի լեռնագրություն
Ex’s & Oh’s
«Ex’s & Oh’s»՝ ամերիկացի ռոք երգչուհի և հեղինակ Elle King-ի երգը, որը թողարկվել է 2014 թվականի սեպտեմբերի 24-ին, որպես նրա Love Stuff դեբյուտային ստուդիական ալբոմի առաջին սինգլ։ 2015 թվականի դեկտեմբերի 7-ին երգը առաջադրվել է «Գրեմմի 2016» մրցանակաբաշխության «Լավագույն ռոք երգ» և «Լավագույն ռոք կատարում» անվանակարգերում (երկու դեպքում էլ զիջել է Alabama Shake խմբի «Don’t Wanna Fight» երգին) ։
Պատմություն
Երգի պաշտոնական թողարկումը տեղի է ունեցել է 2014 թվականի սեպտեմբերի 23-ին։ Առաջին կենդանի կատարումը տեղի է ունեցել 2014 թվականի հոկտեմբերի 22-ին՝ Բրուքլինում, «Paste Magazine» ամսագրի համար ։ Երգը դրական արձագանքներ է ստացել երաժշտական քննադատների և ինտերնետային հրատարակությունների կողմից ։ 2015 թվականի  սեպտեմբերին երգը՝ Alternative Songs հիթ-շքերթում հասել է առաջին հորիզոնական, դառնալով պատմության մեջ, կնոջ կողմից կատարվող երկրորդ երգը (Lorde-ից հետո, «Royals», 2013 թվական), որը հասել է առաջին հորիզոնական՝ 1996 թվականից ի վեր ։
Ծանոթագրություններ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2014 սինգլներ Կատեգորիա:2014 երգեր Կատեգորիա:Ֆեմինիստական երգեր
(995) Ստեյնբերգա
(995) Ստեյնբերգա (Sternberga), աստերոիդ աստերոիդների հիմնական գոտում։ Հայտնաբերվել է 1923 թվականի հունիսի 8-ին Սերգեյ Բելյավսկու կողմից Սիմեիզում ։
Միջին հեռավորությունը Արեգակից կազմում է 2,615494 ա. մ., առավելագույնը մոտենում է 2,1808 ա. մ. հեռավորության վրա և հեռանում 3,0502 ա. մ. ։ Արեգակի շուրջ մեկ ամբողջական պտույտ է կատարում 1545 երկրային օրվա ընթացքում, իր ուղեծրով շարժվելով միջինում 0,233009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,05° անկյուն։
Արտաքին հղումներ
Կատեգորիա:1923 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արատյա
Արատյա (荒茶), բառացի «կոշտ թեյ» - ունի կանաչ թեյի տեսք, արտադրվում է Ճապոնիայում, ինչպես նաև հայտնի է որպես անմշակ կամ կոպիտ թեյ, ինչը նշանակում է, որ թեյն արտադրվում է հետագա վերամշակման համար։ Արտադրության համար օգտագործվում են ամբողջ թեյի տերևները, բացառում են ցողունները։ Այս թեյը ունի հարուստ կանաչ գույն և ավելի կոշտ համ։
Արտադրություն
Արատյա հազվադեպ են արտադրում միայնակ ֆերմերները, տերևների մեծ մասը մշակվում է գործարաններում։ Թեյը առաքվում է գործարանում, որտեղ շոգեխաշում են, հավաքվում է գլանաձև ֆորմայի վրա, չորացվում է տաք օդով և փաթեթավորվում է վակումային մեթոդով ։ Փաթեթավորված թեյը վաճառվում է մեծ թեյի ընկերություններում, որտեղ թեյը մատակարարվում է կլոր տարին։ Արատյան հազվադեպ են վաճառում բնական ձևով, դա հաճախ է խառնվում այլ տեսակի թեյերին։
Մանաիր
Մանաիր (Манаир), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ինզեր գետի ձախ ափին՝ 149 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մարինա Ելցովա
Մարինա Ելցովա (Марина Алексеевна Ельцова, ), խորհրդային և ռուս գեղասահորդուհի, ով հանդես է եկել զուգասահքում։ Անդրեյ Բուշկովի հետ 1996 թվականին դարձել է աշխարհի չեմպիոն, Եվրոպայի կրկնակի չեմպիոն 1993 և 1997 թվականներին, Ռուսաստանի եռակի չեմպիոն։ Ներկա պահին ապրում է ԱՄՆ-ում, որտեղ էլ «Pepsi Ice Midwest» արենայում աշխատում է որպես գեղասահքի մարզիչ։
17-ամյա Մարինայի առաջին հաջողությունը 1987 թվականի ապրիլին Օմսկում կայացած ԽՍՀՄ գավաթի առաջնությանն էր, որտեղ ալմաաթայեցի զուգընկերոջ՝ Սերգեյ Զայցևի հետ զբաղեցրեց երրորդ տեղը, իսկ հաջորդ տարի հաջողությունը կրկնվեց Վոլգոգրադում։ 1990 թվականից զույգ է կազմել Ա. Բուշկովի հետ։
Ելցովա-Բուշկով զույգը հաղթեց զուգասահքի բարդ էլեմենտների շնորհիվ՝ եռակի տուլուպ և կրկնակի ակսել թռիչքների, եռակի պտույտ-քայլեր-կրկնակի ակսել պտույտ կոմբինացիայի, դժվար պահում-լասսո մեկ ձեռքով, եռակի պտույտով վարիջեցում մեկ ձեռքով։
Մասնակցել են 1998 թվականի Ձմեռային օլիմպիական խաղերին և զբաղեցրել յոթերորդ տեղը։ Կարճ ծրագրում Անդրեյը սխալ կատարեց եռակի տուլուպը, իսկ ազատ ծրագրում նորից եռակի տուլուպում կատարեց մեկ ակսել երկուսի փոխարեն։ Այդ պատճառով էլ Ավստրալիայի դատավորը զույգին տվեց երրորդ տեղը։ 1999 թվականի Ռուսաստանի առաջնությանը նրանք միայն չորրորդն էին և չհայտնվեցին հավաքականի կազմում։ Ավարտելով սիրողական կարիերան՝ մեկնեցին ԱՄՆ։
Խորեն Միքայելյան
Խորեն Գոռի Միքայելյան, հայ երաժիշտ, կիթառահար, կոմպոզիտոր, «Scream of silence» և «Նաիրի» ռոք խմբի հիմնադիրներից մեկը ։
Մարինա Ելցովա
Արտաքին հղումներ
Կատեգորիա:Աշխարհի չեմպիոններ Կատեգորիա:Ռուս գեղասահորդներ
Խորեն Միքայելյան
Կենսագրություն
Խորեն Միքայելյանը ծնվել է 1988 թվականի հոկտեմբերի 11-ին Երևանում։ Փոքր տարիքից նվագել է ջութակ ։ 2005 թվականին  ավարտել է Երևանի Չայկովսկու անվան միջնակարգ երաժշտական դպրոցի ջութակի բաժինը։ 2002 թվականից հաճախել է նաև Ալեքսանդր Սպենդարյանի անվան երաժշտական դպրոցի փողային բաժինը։ Խորենը կիթառ սկսել է նվագել 2004 թվականից, իսկ մեկ տարի անց՝ Վլադիմիր Հովհաննիսյանի և Սարգիս Հովակիմյանի հետ հիմնադրել է «Scream of silence» ռոք խումբը։
Խորեն Միքայելյանը 2005-2010 թվականներին սովորել է Երևանի Կոմիտասի անվան պետական կոնսերվատորիայի փողային բաժնում։ 2007 թվականին նա Արտաշես Դարբինյանի և Արտավազդ Բաղդասարյանի հետ հիմնադրել է «Նաիրի» ռոք խումբը, որի կիթառահարը հենց ինքն էր ։ 2010-2012 թվականներին ծառայության է անցել Հայաստանի պաշտպանության նախարարության գլխավոր շտաբի զինվորականնվագախմբում։
Նվաճումներ
2013 թվականին Խորեն Միքայելյանը Մոսկվայում մասնակցել է «Մնոգոլիկայա գիտառա» («Многоликая гитара») միջազգային մրցույթ-փառատոնին, որտեղ գրավել է 2-րդ տեղը և արժանացել դափնեկրի ։
2018 թվականի դեկտեմբերի 17-ին նա մասնակցել է «Yamaha E-Band Competition» մրցույթին, գրավել 1-ին տեղը  և ստացել  թանկարժեք  էլեկտրական կիթառ, դիպլոմ և հուշանվերներ, ինչպես նաև մրցույթի «Լավագույն կիթառահար» անվանակարգումը ։ Խորեն Միքայելյանը մրցույթում ներկայացել է «Թաթարբորակի» ստեղծագործությամբ։
Արտաքին հղումներ
Կատեգորիա:Հայ երաժիշտներ Կատեգորիա:Հայ կիթառահարներ Կատեգորիա:Հայ կոմպոզիտորներ
Օյոդո
Օյոդո (大淀町), Ճապոնիայի Նարա պրեֆեկտուրայի Յոսինո գավառում գտնվող ավան: Ավանի մակերեսը կազմում է 38,06 կմ², բնակչությունը՝ 18 258 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 479,72 մարդ/կմ²:
Աշխարհագրական դիրք
Օյոդո ավանը տեղակայված է Հոնսյու կղզու Կինկի տարածաշրջանի Նարա պրեֆեկտուրայում: Այս ավանի հետ սահմանակցում են Գոսե, Գոձյո քաղաքները և Յոսինո, Սիմոիտի, Տակատորի ավանները:
Բնակչություն
Ավանի բնակչությունը կազմում է 18 258 մարդ (2014 թվականի հուլիսի 1-ի տվյալների համաձայն), իսկ խտությունը՝ 479,72 մարդ/կմ²: Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Օյոդո ավանը խորհրդանշող ծառ է համարվում Pýrus pyrifólia-ն, ծաղիկ՝ Quercus glauca-ն :
Արտաքին հղումներ
Կատեգորիա:Ճապոնիայի ավաններ
Նաճկադու
Նաճկադու (ნაჭკადუ), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Նաճկադու գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 5 մետր բարձրության վրա։
Նաճկադուը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Նաճկադուի հեռավորությունը կազմում է 36 կմ։
Բնակչություն
Ըստ 2014 թվականի մարդահամարի տվյալների՝ Նաճկադուի բնակչությունը կազմում է 284 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Էտրեպիյի (Էնայի գավառ)
Էտրեպիյի (Étrépilly), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02297
Բնակչություն
2010 թվականի տվյալներով՝ համայնքի բնակչությունը կազմում է 81 մարդ։
Տնտեսություն
2010 թվականին համայնքի 53 աշխատունակ (15-64 տարեկան) բնակիչներից 41-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը կազմել է 77,4%, 1999 թվականին եղել է 63,6%)։ 41 տնտեսապես ակտիվ բնակիչներից աշխատում էին 37-ը (19 տղամարդ և 18 կին), գործազուրկ էին 4 մարդ (0 տղամարդ և 4 կին)։ 12 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 7-ը՝ թոշակառուներ, 2-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Ֆրանկենշթեյնի բարդույթ
Ֆրանկենշթեյնի բարդույթ (Frankenstein complex), տերմին, որը ստեղծել է Իսահակ Ազիմովը ռոբոտների մասին վեպերում մեխանիկական մարդկանցից իրական մարդկանց վախը նկարագրելու համար ։
Ֆրանկեյնշթեյնի բարդույթը ցույց է տալիս, թե ինչպես է Ֆրանկենշտեյնի կերպարը կարևոր դեր խաղում տեխնոլոգիական նորարարությունների վտանգների մասին մեր պատկերացումների ձևավորման մեջ, ինչպես նաև այն մասին, թե ինչպես ենք մենք շարունակում մտածել մեր մասին՝ որպես մարդ ։
Պատմություն
Ազիմովի որոշ գիտաֆանտաստիկ պատմվածքներում և վեպերում կանխատեսվում է, որ այս կասկածը կդառնա ամենաուժեղն ու տարածվածը «մեխանիկական մարդկանց» նկատմամբ, որոնք առավել շատ նման են բանական մարդուն (տես՝ անդրոիդ), բայց այն նաև դրսևորվում է ավելի ցածր մակարդակի ռոբոտների դեմ, որոնք պարզ էլեկտրամեխանիկական ավտոմատներ են։
Ֆրանկենշթեյնի բարդույթը շատ առումներով նման է ճապոնացի ռոբոտատեխնիկ Մ. Մորիի չարագուշակ հովտի (uncanny valley) վարկածին ։
«Ֆրանկենշթեյնի բարդույթ» անվանումը առաջացել է Մ. Շելլիի 1818 թվականի «Ֆրանկենշթեյն կամ Ժամանակակից Պրոմեթևսը» վեպի կերպարի` Վիկտոր Ֆրանկենշթեյնի անունից։ Շելլիի պատմության մեջ Ֆրանկենշտեյնը ստեղծում է խելացի, ինչ-որ չափով գերմարդկային արարած, բայց նա գտնում է, որ իր ստեղծագործությունը սարսափազդու տեսք ունի և հրաժարվում է նրանից։ Վիկտորի և նրա ստեղծագործության միջև վենդետան, ի վերջո, հանգեցնում է Վիկտորի մահվանը ։
Իր գեղարվեստական գրականության մեծ մասում դոկտոր Ազիմովը ռոբոտների նկատմամբ հասարակության ընդհանուր վերաբերմունքը ներկայացնում է որպես բացասական, սովորական մարդիկ վախենում են, որ ռոբոտները կա՛մ կփոխարինեն նրանց, կա՛մ կտիրեն, թեև գերակայությունը չի թույլատրվի Ռոբոտաշինության երեք օրենքների առանձնահատկությունների համաձայն։
Այնուամենայնիվ, Ազիմովի հորինված երկրային հասարակությանը դա լիովին չի համոզում, և շարունակում է մեծ մասամբ կասկածամտորեն վերաբերվել և վախենալ ռոբոտներից։ I, Robot շարքի «Փոքրիկ կորած ռոբոտը» (Little Lost Robot, 1947) կարճ պատմվածքը հենց «ռոբոտներից վախի» մասին է։
Ազիմովի ռոբոտ-վեպերում Ֆրանկենշտեյնի բարդույթը մեծ խնդիր է ռոբոտագետների և ռոբոտ արտադրողների համար։ Նրանք անում են ամեն ինչ՝ հանրությանը վստահեցնելու, որ ռոբոտներն անվնաս են, թեև` դրանով հանդերձ, երբեմն թաքցնում են ճշմարտությունը, քանի որ նրանք կարծելով, որ հասարակության կողմից սխալ կհասկացվեն։ Հասարակության վախը և արտադրողների արձագանքը Ազիմովի գեղարվեստական գրականության մեջ հայրականության, հայրականության հանդեպ վախի և դրանից բխող կոնֆլիկտների օրինակ է։
Նույն թեման հանդիպում է ավելի ուշ գեղարվեստական ստեղծագործություններում, որտեղ ներկայացված են ռոբոտներ, թեև այն հազվադեպ է հիշատակվում որպես այդպիսին։
Հետաքրքիր փաստեր
Ռոբոտների նկատմամբ մարդկանց թշնամանքի օրինակներ եղել են իրական կյանքում. օրինակ՝ մի տարածքում, որտեղ ինքնակառավարվող մեքենաների փորձարկումներ են անցկացվել, բնակիչները վանդալիզմի են ենթարկել այդ մեքենաները ։
Արտաքին հղումներ
Կատեգորիա:Գիտական ֆանտաստիկա Կատեգորիա:Հորինված իրականություն Կատեգորիա:Ռոբոտագիտություն Կատեգորիա:Մարդկային վարք Կատեգորիա:Ռոբոտներ Կատեգորիա:Վախ Կատեգորիա:Բարդույթներ Կատեգորիա:Տեխնիկայի փիլիսոփայություն
Չերչիլ (այլ կիրառումներ)
Չերչիլ  (Churchill), կարող է վերաբերել՝
Սեռ (այլ կիրառումներ)
Հայերեն Սեռ բառը պարունակում է հետևյալ իմաստները.
Չերչիլ (այլ կիրառումներ)
Ազգանուն
Հայտնի կրողներն են՝
Բիբլոս
Բիբլոսը (փյունիկերեն՝, βύβλος, Բիբլոս) քաղաք է Լիբանանի արևմտյան մասում, Լեռնային Լիբանանի պրովինցիայում։ Քաղաքը հիմնադրել են փյունիկեցիները։ Գտնվում է մայրաքաղաք Բեյրութից 32 կմ հեռավորության վրա՝ Միջերկրական ծովի ափին։ Ներկայումս Բիբլոսը մտնում է համաշխարհային ժառանգության ցանկի մեջ։
Պատմություն
Բիբլոսը համարվում է աշխարհի հնագույն մշտապես բնակեցված քաղաքներից մեկը։ Բիբլոսի մասին առաջին տեղեկությունները վերաբերում են մ.թ.ա. IV հազարամյակին։ Այս շրջանով է թվագրվում Բիբլոսում կառուցված ամենահայտնի ճարտարապետական շինություններից մեկը՝ Բաալի (Բելի) տաճարը։
Արդեն մ.թ.ա. III հազարամյակից սերտ կապեր է հաստատում Եգիպտոսի հետ, որը Բիբլոսից ներմուծում էր բնափայտ, մասնավորապես մայրի, գինի և ձիթապտղի յուղ։ Եգիպտոսից մեծ քանակությամբ պապիրուս էր բերվում Բիբլոս, որտեղից էլ այն գնում էին հույները։ Հունարեն բիբլոս՝ պապիրուս, գիրք, և բիբլիա՝ գրքեր, բառերը ծագում են Բիբլոսի անունից։ Աքքադացիները քաղաքն անվանում էին Գուբլ, Աստվածաշնչում այն հիշատակվում է Գեբալ անունով։
Բիբլոսի վրա մեծ էր հատկապես Եգիպտոսի ազդեցությունը։ Դրա մասին է վկայում այն փաստը, որ Բիբլոսի տիրակալները որպես պաշտոնական լեզու կիրառում էին եգիպտերենը։
Մ.թ.ա. III հազարամյակի վերջին Բիբլոսն անկման շրջան է ապրում։ Հայտնի է հրդեհը, որը հետևանքով կործանվել է Բիբլոսի տիրուհու տաճարը։
Գորիի գրավում
Գորիի գրավում, 2008 թվականին տեղի ունեցած ռուս-վրացական պատերազմի շրջանակներում ռուսական զինված ուժերի կողմից Վրաստանի Գորի քաղաքի և նրա հարակից տարածքների գրավում։ Տեղի է ունեցել 2008 թվականի օգոստոսի 13-ին և ավարտվել է նույն թվականի օգոստոսի 22-ին քաղաքից ռուսական ստորաբաժանումների հեռանալով։
Նախապատմություն և նախնական օդային հարվածներ
Գորին ռազմավարական քաղաք է Վրաստանի կենտրոնական մասում, Ցխինվալից մոտ 25 կմ հեռավորության վրա ։ Գորին Վրաստանում ռազմական նշանակություն ունի և տրանսպորտային խոշոր հանգույց է ։ 75 տանկ և զրահամեքենաներ (վրացական զինանոցի մեկ երրորդը) հավաքվել էին Գորիի մոտ օգոստոսի 7-ին ։
2008 թվականի օգոստոսի 9-ի առավոտյան ժամը 6:27-ի սահմաններում «Reuters» թերթը հայտնել է, որ ռուսական երկու կործանիչներ ռմբակոծել են վրացական հրետանու դիրքը՝ Գորիից մոտ 10 կմ հյուսիսում ։ Օգոստոսի 9-ին ռուսական ավիահարձակման թիրախներն էին դարձել Գորիի զորանոցները։ Պայթյունի հետևանքով, բացի հենակետից, տուժել են նաև մի քանի բնակելի շենքեր և դպրոց ։ Վրաստանի կառավարությունը հայտնել է, որ 60 խաղաղ բնակիչ է զոհվել բազմաբնակարան շենքերի վրա ռումբերի հարվածների հետևանքով ։ Ռուսական լրատվամիջոցների փոխանցմամբ՝ ռուսական ավիացիան երեք ռումբ է նետել սպառազինության պահեստի վրա, իսկ հարակից 5 հարկանի բազմաբնակարան շենքերից մեկի ճակատային հատվածը վնասվել է պահեստի զինամթերքի պայթելու հետևանքով ։ Ռուսական ավիացիան մինչև օգոստոսի 9-ը ռմբակոծել է վրացական առնվազն հինգ քաղաք ։
Քաղաքի դատարկումը
Ցխինվալում կրած պարտությունից հետո վրացական բանակը վերախմբավորվեց Գորիում ։ Վրացի զինվորականները քաղաք էին մտել օգոստոսի 10-ին ։ Օգոստոսի 10-ին BBC-ն հաղորդել էր, որ մարդիկ հեռանում են Գորիից, քանի որ վախենում են դեպի քաղաք ռուսական առաջխաղացումից ։ ՄԱԿ-ի փախստականների հարցերով գերագույն հանձնակատարը (ՄԱԿ ՓՀԳՀ) և Պարենի համաշխարհային ծրագիրը պարզել էին, որ օգոստոսի 10-ի դրությամբ բնակիչների մոտ 80 տոկոսը լքել է Գորին։ Ռուսները սկսեցին առաջ շարժվել դեպի Գորի ։
Վրացական զինված ուժերը կենտրոնացել էին Մցխեթը պահելու վրա՝ մայրաքաղաք Թբիլիսիից 24 կմ հեռավորության վրա ։ Պաշտպանության փոխնախարար Բաթու Կուտելիան հայտնել էր, որ պաշտպանական գիծը տեղափոխվում է Մցխեթ ։
Վերջնական օդային հարձակումները
2008 թվականի օգոստոսի 12-ին հոլանդացի հեռուստալրագրող Ստեն Ստորիմանսը սպանվեց, ևս մեկ լրագրող վիրավորվեց, երբ ռուսական ռազմական ինքնաթիռները ռմբակոծեցին քաղաքը ։ Պայթյունի հետևանքով զոհվել է 7 մարդ, վիրավորվել՝ ավելի քան 30-ը ։ Վրացի պաշտոնյաներն ասել են, որ ռուսական ուժերը թիրախավորել են քաղաքի վարչական շենքերը․ պայթյուններից հետո Գորիի համալսարանն ու նրա փոստային բաժանմունքը այրվել են ։ Ռուսաստանի գլխավոր շտաբի պետի տեղակալ, գեներալ-գնդապետ Անատոլի Նոգովիցինը հերքել էր, որ ռուսական ուժերը հարձակվել են քաղաքի վրա ։ Այդ օրը հրթիռը խոցել էր Գորիի զինվորական հիվանդանոցը ։
Human Rights Watch (HRW) միջազգային իրավապաշտպան խումբը մեղադրել է Ռուսաստանին քաղաքացիական բնակավայրերում մահաբեր կասետային ռումբերի տեղակայման մեջ ։
Ռուս զինվորական պաշտոնյան հերքել էր կասետային զինամթերքի օգտագործումը։ Հետագայում Գորիի շրջանում տեղի բնակչության կողմից հայտնաբերվել են բազմաթիվ չպայթած զինամթերք, և HRW-ն դրանք փաստագրել է ։
Ռուսական օկուպացիան
Օգոստոսի 14-ի առավոտյան վրացական ոստիկանության և զինվորականների մեքենաները պատրաստվում էին նորից մտնել Գորի։ Ռուս գեներալ-մայոր Վյաչեսլավ Բորիսովը Վրաստանի Ազգային անվտանգության խորհրդի քարտուղար Ալեքսանդր Լոմայային ասել էր, որ Գորիի բնակիչներին ռուսների ներկայությունը չի անհանգստացրել ։ Ավելի ուշ ռուսական ուժերը թույլ են տվել վրաց ոստիկաններին վերադառնալ ։ Վյաչեսլավ Բորիսովը պնդում էր, որ Գորի քաղաքը վերահսկվում էչ Վրաստանի ոստիկանության և ռուսական զորքերի կողմից։ Նա նաև ասաց, որ երկու օրից ռուսական զորքերը կսկսեն լքել Գորին ։ Սակայն համատեղ պարեկային ծառայությունը շուտով խզվեց անձնակազմի միջև ակնհայտ տարաձայնությունների պատճառով, և քաղաքը անցավ ռուսական ամբողջական վերահսկողության տակ։ Ավելի քան 30 ոստիկան վերադարձել էր վրացական դիրք՝ քաղաքից դուրս ։
Հաագայի կոնվենցիայի համաձայն՝ օկուպացիոն տերությունը պետք է ապահովի գրավյալ տարածքներում հասարակական կարգն ու անվտանգությունը ։ Ռուսական «Մեմորիալ» իրավապաշտպան կազմակերպությունը հարավօսական աշխարհազորայինների հարձակումներն անվանել է «ջարդեր» ։
Ռուսական զորքերի դուրսբերումը Գորիից
Ռուսական վերջին ռազմական կազմավորումները լքել են քաղաքը 2008 թվականի օգոստոսի 22-ի ուշ երեկոյան և վրացական իրավապահ ստորաբաժանումները տեղափոխվել են Գորի ։
Ծանոթագրություններ
Կատեգորիա:Ռուսաստանի ճակատամարտեր Կատեգորիա:Վրաստանի ճակատամարտեր Կատեգորիա:Ռուս-վրացական պատերազմ
(996) Հիլարիտաս
(996) Հիլարիտաս (Hilaritas), աստերոիդ աստերոիդների հիմնական գոտում։ Հայտնաբերվել է 1923 թվականի մարտի 21-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 3,087983 ա. մ., առավելագույնը մոտենում է 2,6555 ա. մ. հեռավորության վրա և հեռանում 3,5204 ա. մ. ։ Արեգակի շուրջ մեկ ամբողջական պտույտ է կատարում 1982,03 երկրային օրվա ընթացքում, իր ուղեծրով շարժվելով միջինում 0,181632 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։
Հիլարիտաս աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։ Ըստ Տոլենի սպեկտրալ դասակարգման պատկանում է B դասին ։
Արտաքին հղումներ
Կատեգորիա:Աստերոիդների դաս B Կատեգորիա:Ֆեմիսի ընտանիքի աստերոիդներ Կատեգորիա:1923 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տաթև (քանդակ)
«Տաթև», հայ քանդակագործ Արա Սարգսյանի քանդակը, որը նա ստեղծել է 1962 թվականին (գիպս , հետագայում ձուլվել է բրոնզից )։ Քանդակը ներկայացնում է Տաթևի ժայռից կոմունիստներին ձորը նետելու տեսարանից մի հատված և ինքնուրույն գործ է, սակայն «գաղափարի, ոգու, գեղարվեստական մտածելակերպի ու մարմնավորման մեծ հարազատություն ունի» հեղինակի «Հիրոսիմա» քանդակի հետ ։
Պատմություն
1950-ական թվականներից Արա Սարգսյանն սկսել է աշխատել Տաթևի ժայռից կոմունիստներին ձորը նետելու սյուժեի վրա, բազմաթիվ էսքիզներ է արել իրար մոտիկ ու իրարից հեռու տարբերակումներով, իսկ 1962 թվականին ստեղծել է վերջնական տարբերակը տարբերակը, որը քանդակվել է գրեթե բնական չափերով ու ձուլվել գիպսից։ Այն առաջին անգամ ներկայացվել է հեղինակի՝ 1962 թվականին անցկացված անհատական  ցուցահանդեսում ։ Մի քանի տարի անց ստեղծվել է քանդակի բրոնզե տարբերակը, որն ընդգրկվել է Հայաստանի պետական պատկերասրահում ներկայացված Արա Սարգսյանի աշխատանքների շարքում ։
Նկարագրություն
«Տաթև» քանդակը ներկայացնում է տանջանքների ենթարկված ծնկաչոք մարդու, որի ձեռքերը սեղմում են նրա մեջքի հետևում դրված տախտակը։ Ի տարբերություն նույնպես տառապող ծնկաչոք մարդու պատկերող «Հիրոսիմա» քանդակի, որտեղ մարդն ինքն է ծնկի իջել բոլոր կողմերից վրա հասած անտեսանելի հարվածի ազդեցությամբ, «Տաթևում» հերոսին տանջել են, ոլորել, գալարել, ոչ թե ստիպել, որ նա ինքը ծնկի գա, այլ ուժով, հրելով ծնկի են բերել, և մենք գրեթե շոշափելի որոշակիությամբ տեսնում ենք մարդկային այն չքանդակված բիրտ ու անագորյուն ձեռքերը, որ բռնացել են հերոսի վրա, նրան խոշտագնել, զգետնել, գամել տախտակի ծվենին, որն ասես նույնպես խոշտանգված է» ։ «Տաթևի» հերոսը շարունակ գտնվում է իրեն պահող աներևույթ ձեռքերի ծանրության տակ, և եթե մի պահ այդ բռնացող ձեռքերը ետ քաշվեն, նա իսկույն ոտքի կկանգնի։ Դա, ինչպես և տախտակի ծվենն ուժգին սեղմող ջլապինդ բազուկները, ակնհայտորեն ցույց են տալիս, որ այստեղ հերոսը ջարդված չէ, հոգեպես ընկճված չէ ։ Եթե «Հիրոսիմա» քանդակում Արա Սարգսյանը ներկայացրել է ճապոնացու ընդհանրական կերպար, ապա «Տաթև» քանդակը ներկայացնում է կոնկրետ սյուժե կոնկրետ իրադրության մեջ․ պատկերված է հայ կոմունիստ՝ Զանգեզուրում տեղի ունեցած կոտորածի զոհերից մեկը, որին ցած են նետել ժայռից։ Քանդակագործը այդ ամենը ներկայացրել է մի քանի դետալներով, որոնց թվում են տղամարդու կոմունարկան, նրա ազգային դիմագծերն ու «արձանը ժայռաձև պատվանդանի հետ կապակցող կոմպզիցիոն մի սքանչելի հնար․ հերոսի ծնկները պատվանդանի հորիզոնական հարթությունից դուրս են դրված և դա ակնարկում է նրան ձորը նետելը» ։ Պլաստիկական ձևերի մեջ ամփոփված մի իսկական ողբերգություն է «Տաթևը» (1962), որտեղ ստեղծագործության հիմքում, ինչպես և «Հիրոսիմայում», ընկած է տանջանքը։ Դրսևորելով սյուժետային կոնկրետություն` Սարգսյանն այս քանդակում հետապնդել և հասել է թեմատիկ մեծ ընդհանրացման` տալով մարդկության համար միշտ մաքառող և ընկնող մարտիկի անընկճելի կերպարը` հերոսական տանջանքի պաթոսով։ Կործանվում է, բայց չի ընկնում` այս էր իմ գաղափարը- ասել է քանդակագործը ։
Ծանոթագրություններ
Կատեգորիա:Արա Սարգսյանի քանդակներ Կատեգորիա:Բրոնզե արձաններ
Զգացմունք (Ռեմբրանդ)
«Զգացմունք» («5 զգացմունք», «Զգացմունքի այլաբանություն»), Ռեմբրանդի 5 նկարների շարքից է՝ ստեղծված 1624-1625 թվականներին, 18-19 տարեկան հասակում։ Շարքում թողարկված «Շոշափում», «Հոտառություն», «Տեսողություն»,«Լսողություն» նկարները համարվում են վարպետի ամենավաղ գործերը ։ 3 նկարները համարվում են Լեյդենյան հավաքածուի (ԱՄՆ) մաս, իսկ մեկը գտնվում է Հոլանդիայում՝ Դե Լեկենխալ թանգարանում։ 5 նկարների գտնվելու վայրը հայտնի չէ։ 2016 թվականին Էշմոլի թանգարանում՝ Օքսֆորդում, ժամանակավոր ցուցահանդեսում ցուցադրվել են 4 նկարները, իսկ 5-րդ նկարի տեղը զբաղեցրել է դատարկ շրջանակ ։
Այլաբանության զգացմունքը նկարիչների նկարներում
Սկսած ուշ միջնադարից՝ մշակել է ավանդույթ. պատկերել վերացական կամ աբստրակտ հասկացություններ, կամ զգացմունքներ՝ ասոցիացիաների և այլաբանության միջոցով։ Այս թեմայով վաղ գործերից է XV դարի գոբելենի շրջանը։ «Տեսողություն» գոբելենում պատկերված է միաեղջյուր, որը նայում է հայելու մեջ, որը նրան ձգում է նստած աղջիկը, «Լսողություն»-ը խորհրդանշում է երգեհոն նվագող կին, «Համ»-ը՝ կին, ով զրված է բոնբոնիերկայից քաղցրություն քաղելում։ «Շոշափում»-ը խորհրդանշում է կնոջ շոշափումը միաեղջյուրի եղջյուրի հետ։ Իր 5 զգացմունքների քննարկումը կա Յ. Մատամի («5 զգացմունքների այլաբանություն»), Ռ. Վիսխերի («Զգացմունքների անձնավորում», 1858), Յան Լիվենսի («5 զգացմունքների այլաբանություն» 1588), Յան Մոլենարի («Նկարների շարք», 1637), Յան Բոտի («Նկարների շարք», 1637) և այլ նկարիչների մոտ։
Երիտասարդ Ռեմբրանդ
Նկարների շարքը Ռեմբրանդը նկարել է 1624-1625 թվականներին, երբ եղել է 18-19 տարեկան։ Այդ ժամանակ նա Ամստերդամում Պ. Լաստմանի մոտ հաճախում էր ուսուցման, վերապատրաստվել է Իտալիայում և մասնագիտացել է պատմական, դիցաբանական և աստվածաշնչյան սյուժեներում։
Շարքի նկարներ
Յուրաքանչյուր նկարի հետին պլանում պատկերված են 3 դիմանկարներ՝ մոտեցված մեկը մյուսին՝ տեղակայված ստվերային երանգի։
Տեսողություն
«Ակնավաճառ» նկարում պատկերված է տարեց զույգ, ովքեր փողոցային վաճառողից գնում են ակնոցներ։ Հոլանդերենում գոյություն ունի «ակնոցներ վաճառել» իդիոման, որը նշանակում է խաբել որևէ մեկին։ Հավանաբար, հենց նրան էլ ուղարկում է Ռեմբրանդը՝ ընդգծելով վաճառողի հորինված հագուստով խաբելու հնարավորությունը։ XVII դարում այդպիսի հագուստը ասոցացվում էր երկերեսանի, անվստահելի մարդկանց հետ, ովքեր հակված էին տարբեր նենգությունների և խաբեությունների հետ։ Դատելով նկարը՝ վաճառողը փորձում է վաճառել ակնոցները կույր մարդկանց ։
Ռենտգենյան հետազոտությունների ընթացքում պարզվել է, որ սկզբում նկարում պատկերված է եղել մերկ կին։ Այժմ նկարը գտնվում է Հոլանդիայում՝ Դե Լեկնխալ թանգարանում ։
Շոշափում
Խաբեության մասին խոսվում է նաև շարքի այլ նկարներում՝ «հիմարության քարի հեռացման գործողությունը»։ Նման սյուժեին բազմիցս անդրադարձել են տարբեր նկարիչներ, այդ թվում ՝ Հիերոնիմոս Բոսխի, Ֆրանսուա Վերվիլտի և Լուկաս Լեյդենցի հետևորդները, որոնց 1524 թվականի «հիմարության քարի հեռացման գործողությունը» փորագրությունը կարող էր հայտնի լինել Ռեմբրանդին ։ Այժմ նկարը մտնում է Լեյդենյան հավաքածուի մեջ։
Հոտառություն
«Ուշագնաց եղած հաճախորդը» նկարը համարվում է կորած։ 2015 թվականին նկարը դրել են Նյու Ջերսիում՝ որպես XIX դարի «աննշան նկար», և գնահատվել է 500-800 դոլար ։ Սակայն աճուրդի ընթացքում կտավի արժեքն աճել է մինչեւ 870 հազար դոլար, իսկ աճուրդային հավաքածուների հաշվառմամբ՝ «Талабардон & Готье» ֆրանսիական պատկերասրահը հաղթել է աճուրդում և նկարի համար վճարել է 1 մլն դոլար։ Հետագայում նկարը գնել է Թոմաս Կապլանը՝ իր հավաքածուն համալրելու համար, վճարել է 4 մլն դոլար ։
Վերականգնման ժամանակ նկարի վերևի աջ անկյունում  հայտնաբերվել է RHF մոնոգրամը («Rembrandt Harmenszoon fecit», որը նշանակում է «Ռեմբրադը՝ Հարմենի որդին, արեց դա»)։ Այս ձևով նկարչի այս նկարը համարվում է ամենավաղ և հայտնի գործերից մեկը ։ Այժմ նկարը ներառվում է Լեյդենյան հավաքածուի մեջ։
Համ
Ներկայումս աշխատանքի գտվելու վայրը, և նրա պատկերը անհայտ է ։
Ցուցահանդեսներ
2016 թվականին 4 նկարները (5-րդի տեղը զբաղեցրել է դատարկ շրջանակ) ցուցադրվել են Էշմոլի թանգարանում՝ Օքսվորդում և Ռեմբրադի տուն-թանգարանում, որը գտնվում է Ամստերդամում ։ Այժմ Տեսողությունը գտնվում է Դե Լեկենխալի թանգարանում, իսկ Շոշափում, Լսողություն և Հոտառություն նկարները համարվում են Լեյդենյան հավաքածուի մաս։ 2018 թվականին նկարները ցուցադրվել են Ռուսաստանում՝ Պուշկինի անվան կերպարվեստի թանգարանում (Մոսկվա) և Էրմիտաժում (Սանկտ Պետերբուրգ)։
Նկարների խոշոր ցուցահանդեսներ.
Ծանոթագրություններ
<references group="" responsive="1">
Արտաքին հղումներ
Կատեգորիա:Ռեմբրանդտի նկարներ
Սան Ֆրանցիսկո (ֆիլմ)
Սան Ֆրանցիսկո (San Francisco), 1936 թվականի երաժշտական մելոդրամա ։
Սյուժե
Ֆիլմի իրադարձությունները սկսվում են ապրիլի 18-ին տեղի ունեցած ավերիչ երկրաշարժից առաջ՝ 1906 թվականի ամանորի գիշերը Սան Ֆրանցիսկոյում։ «Paradise Cafe» գիշերային ակումբի ցինիկ սեփականատեր Բլեքի Նորթոնին դիմում է աշխատանք փնտրող գյուղացի քահանայի դուստր՝ Մերի Բլեյքը, որը սկսնակ երգչուհի էր և երազում էր երգել օպերայում ։ Լսելով, թե ինչպես է աղջիկը երգում, Բլեքին Մերիի հետ երկու տարով պայմանագիր է կնքում։ Շուտով երգչուհու տաղանդը գրավում է օպերային թատրոնի սեփականատեր Ջեք Բերլիի ուշադրությունը։ Նա Մերիին հրավիրում է լսումների, սակայն Բլեքին հրաժարվում է աղջկան բաց թողնել։
Անցնում է որոշ ժամանակ։ Մերիի առաջնաելույթի օրը Բլեքին հայտնվում է թատրոնում աղջկան բռնի ուժով այն տեղից հեռացնելու մտադրությամբ, քանի որ նա նախկինի պես կապված է նրա հետ պայմանագրի կետերով, սակայն Մերիի երգն այնքան է հուզում նրան, որ չի համարձակվում խափանել ելույթը։ Պիեսի ավարտից հետո Բլեքին մոտենում է Մերիին։ Աղջիկը խոստովանում է, որ նույնպես անտարբեր չէ Բլեքիի նկատմամբ, և, Բլեքին օգտվելով առիթից համոզում է նրան վերադառնալ ակումբ։ Գիշերը, երբ Մերին պատրաստվում է բեմ դուրս գալ նոր և չափազանց բաց հագուստով, ակումբում հայտնվում է քահանան։ Նա մեղադրում է Բլեքիին, որ վերջինս խաղում է աղջկա զգացմունքներով և շահագործում նրան։ Այն բանից հետո, երբ Բլեքին հարվածում է քահանային, Մերին վերջինի հետ հեռանում է ակումբից։
Ժամանակ անց Բերլին Մերիին ամուսնության առաջարկ է անում և աղջիկն ընդունում է այն։ Ցանկանալով վերջնականապես տապալել Բլեքիին՝ Բերլին փորձում է հասնել նրան, որ խլեն ալկոհոլային խմիչքի վաճառքի արտոնագիրը։ Ոստիկանությունը ներխուժում է ակումբ և ձերբակալում Բլեքիի մոտ ելույթ ունեցող աղջիկներին։ Դա տեղի է ունենում «ճտի գնդակ» մրցույթից առաջ, որտեղ ակումբների սեփականատերերը ներկայացնում են իրենց լավագույն համարները։ Բլեքին գումարի կարիք ունենալով, պատրաստվում էր հաղթել այդ անգամ, սակայն հիմա, երբ նրա թատերախումբը հայտնվել էր բանտում, այդ մասին խոսք լինել  չէր կարող։ Մերին հասկանալով, որ իր փեսացուն մեղավոր է Բլեքիի փլուզման մեջ որոշում է փրկել իր սիրելիին՝ ելույթ ունենալով «Paradise» սրճարանում և  վերջիվերջո նրան հաղթանակ է բերում։ Սակայն Բլեքին հպարտությունից ելնելով հրաժարվում է վերցնել մրցանակը։ Նվաստացած Մերին պատրաստվում է հեռանալ, սակայն այդ պահին Սան Ֆրանցիսկոյում երկրաշարժ է սկսվում։ Այս քաոսում Մերին և Բլեքին կորցնում են միմյանց տեսադաշտից և մի քանի րոպե անց քաղաքը վերածվում է ավերակների։ Բլեքին օր ու գիշեր թափառում է ավերված քաղաքում և փորձում գտնել իր սիրելիին։ Քահանա Մալլին հուսահատված Բլեքիին տանում է ճամբար, որտեղ տեղակայված են առանց տանիքի մնացած բնակիչները։ Բլեքին ճամբարում հրաշալի ձայն լսելով, հասկանում է, որ Մերին կենդանի է, որից հետո սիրահարները վերամիավորվում են։
Մրցանակներ և անվանակարգեր
1937 թվականին ֆիլմը ստացել է «Օսկար» լավագույն ձայնի համար։ Առաջադրվել է նաև հինգ այլ անվանակարգերում։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:1936 ֆիլմեր Կատեգորիա:MGM ֆիլմեր Կատեգորիա:Սև-սպիտակ ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան արկածային ֆիլմեր
The Game (ալբոմ)
The Game, անգլիական Քուին խմբի 8-րդ ստուդիական ալբոմը, որը թողարկվել է 1980 հունվարին։ Ալբոմը վաճառվել է շուրջ 10 միլիոն օրինակով։ Այն իր մեջ է ներառում խմբի այնպիսի հիթեր ինչպիսիք են Another One Bites the Dust-ն և Crazy Little Thing Called Love-ը որոնք երկուսնել առաջին հորիզոնակնն են զբաղեցրել Ամերիկայի Միացըալ Նահանգներում։ Ալբոմը զբաղեցրել 1 առաջին հորիզոնականը թե Բրիտանիայում, թե Ամերիկայում։
Ծանոթագրություններ
Կատեգորիա:Քուին խմբի ալբոմներ Կատեգորիա:1980 ալբոմներ Կատեգորիա:Անգլալեզու ալբոմներ
Հայերը համաշխարհային կինոյում
Բազմաթիվ հայեր բնակություն են հաստատել տարբեր երկրներում և իրենց ստեղծագործական հմտություններով նպաստել տեղի մշակույթի, նաև կինոյի զարգացմանը։ Աշխարհում հայտնի հայ կինոգործիչների մեծ մասն ապրում ու ստեղծագործում է ԱՄՆ-ում և Ֆրանսիաում։
Ռուբեն Մամուլյան
Հանրաճանաչ ռեժիսոր Ռուբեն Մամուլյանը 1920 թ.-ին Թիֆլիսից մեկնել է Լոնդոն, ապա՝ ԱՄՆ։ Ռոչեսթր քաղաքում ստեղծել է օպերային ստուդիա՝ դնելով ամերիկյան օպերայի հիմքը։ 1927 թ.-ից գործել է Նյու Յորքում։ Առաջին կինոնկարը («Ծափահարություններ») նկարահանել է 1929 թ.-ին։ Մամուլյանը «Բեքի Շարպ» (1935 թ.)՝ աշխարհում առաջին գունավոր ֆիլմում գունահամակարգն օգտագործել է բարդ հոգեբանական և դրամատուրգիական խնդիրներ արտացոլելու և երանգավորելու համար։ Այլ ժապավեններից են՝
Դերասան Ակիմ Թամիրովը (Հովակիմ Թամիրյանց) նկարահանվել է շուրջ 100 ֆիլմում («Քրիստինա թագուհին», 1933 թ., «Գեներալը վախճանվում է լուսաբացին», 1936 թ., «Ո՞ւմ համար են ղողանջում զանգերը» (1943 թ., երկուսն էլ՝ Օսկար մրցանակ) և այլն։
Ատոմ Էգոյան
Կանադայում է ստեղծագործում ռեժիսոր Ատոմ Էգոյանը։ Հիմնել է «էգո Ֆիլմ Արտս Պրոդաքշն» սեփական կինոընկերությունը։ «Արարատ» 2002 թ. ֆիլմում արտացոլել է Մեծ եղեռնի թեման։ Նկարահանել է նաև «Ընտանեկան դիտում» (1987 թ.), «էկզոտիկա» (1994 թ.), «Ֆելիսիայի ճամփորդությունը» (2000 թ.), «Որտե՞ղ է թաքնվում ճշմարտությունը» (2005 թ.) և այլ կինոնկարներ։ Գրեթե բոլոր ֆիլմերում գլխավոր դերակատարը կինն է՝ Արսինե Խանջյանը։
Անրի Վերնոյ
Հայտնի են նաև ռեժիսորներ Արթո Բարաղամյանը, Լենա Երեցյանը, Կարինե Թորոսյանը (կարճամետրաժ կինոնկարները ցուցադրվել են Երևանում 1998 թ.-ին) և ուրիշներ։ Ռեժիսոր Անրի Վերնոյը (Աշոտ Մալաքյան) ապրել (1930 թ.-ից) և ստեղծագործել է Փարիզում։ Առաջին գեղարվեստական ֆիլմը՝ «Սեղան մեռածների համար», նկարահանել է 1951 թ.-ին։ Ստեղծել է շուրջ 50 («Արգելված պտուղ», 1952 թ., «Մեղեդի նկուղից», 1963 թ., «Եվ... ինչպես Իկարը», 1978 թ., և այլն), հայկական թեմայով՝ «Մայրիկ» (1991 թ.) և «Պարադի փողոց, 588» (1992 թ.) կինոնկարները։ Հայկական թեմայով ֆիլմեր են նկարահանել նաև Ն. Կորգանյանը, Ռ. Քեշիշյանը և ուրիշներ։
Հայերը ֆրանսիական կինոյում
Ֆրանսիական կինոյում հայտնի են Փիթոևների ընտանիքը, ռեժիսորներ Սերժ Մալումյանը («Ֆրանսիան՝ դիտված երկնքից», 2 Օսկար մրցանակ), Առլեն Փափազյանը, ժորժ Քիլեջյանը, ժակ Կեբադյանը, Սերժ Ավետիքյանը (նաև՝ դերասան), Ռոբեր Կետիկյանը, դերասաններ Մաքս Մաքսուդյանը, Հյուգ դը Բագրատիդը, Թամարա Դեյկար-խանովան, Ռոզի Վարդը, Լորան Թերզիևը, էդմոն Թամիգը (նաև՝ ռեժիսոր), Իվ Վենսանը, Միշել Արդանը (Գագագյան), օպերատոր ժան Բադալը և ուրիշներ։
Հայերը անգլիական կինոյում
Անգլիական կինոյում ճանաչված ռեժիսորներ են Սերգեյ Նալբանդովը (նաև՝ սցենարիստ), Գ. Ջերջյանը (վավերագրական կինո), դերասաններ Գևորգ Մալիքյանը, Վիկ Թաբլյանը, պրոդյուսեր Ա. Սարգսյանը և ուրիշներ։
Հայերը լեհական կինոյում
Լեհաստանում համաշխարհային կինոյի հանրաճանաչ դեմքերից է հայազգի ռեժիսոր Եժի Կավալերովիչը. նկարահանել է մոտ 20 կինոնկար ՝ («Գնացքը», 1959 թ., «Փարավոն», 1966 թ., «Նախագահի մահը», 1978 թ., «Յո՞ երթաս», 2001 թ., և այլն)։ Հայտնի է նաև ռեժիսոր Ադամ Քիլյանը (մոտ 30 մուլտֆիլմ)։ Գերմանական կինոյի զարգացմանը նպաստել են ռեժիսորներ Վահագն Բադալը, Դոն Ասկարյանը, դերասաններ Գրիգոր Մելիքյանը, Անահիտ Հփլիքչյանը, կինոգործիչ Սերժ Ղամբարովը և ուրիշներ։
Հայերը Ռումինական կինոյում
Ռումինական կինոյի հիմնադիրներից է Յոն Շահիկյանը։ ճանաչված են դերասաններ Յոն Պետրեսկուն, Գ. Պալքչյանը, Ա. Վերդյանը, ռեժիսոր Ալեքսանդրու Թադոսը (Թադևոսյան), հնչյունային օպերատոր Անուշավան Սալամանյանը, կինոգետ Պ. Խորասանճյանը և ուրիշներ։